Туристичка организација општине Житиште као организатор манифестације „ПИЛЕ ФЕСТ 2021.“ (од 06.08. до 07. 08.2021.) дана 20.07.2021. године објављује:

ЈАВНИ ПОЗИВ

Свим заинтересованим субјектима за закуп простора на предвиђеним локацијама, да своје понуде доставе почев од дана објављивања позива до  **27.07.2021.** до 10 часова.

Издавање простора намењеног постављању штандова са правом продаје пића за време трајања манифестације „Пиле фест 2021.“која се одржава у периоду од 06.-07. августа 2021. године вршиће се прикупљањем понуда у затвореним ковертама.

Организатор ставља на располагање уређен простор са прикључком струје и обезбеђује приступ води и тоалетима:

Организатор утврђује почетне цене:

* **Места за продају пића**, распоређених на локацији малих терена спортског центра „Драган Вучуревић- Вучко“

Најнижа цена коју је могуће понудити за појединачно место површине-15**-50.000,00**  динара -укупно **6** места

Најниже цене се уједно сматрају и почетним прописаним вредностима, и свака понуда испод те вредности ће се сматрати неприхватљивом.

Правно лице односно предузетник може поднети више понудa за место исте намене ,а уколико одустане од једне понуде у обзир ће се узети понуда више вредности.

Право учешћа:

* Право учешћа на локацији малих терена спортског центра “Драган Вучуревић-Вучко“ имају сва правна лица и предузетници регистровани за обављање угоститељске делатности.

Понуда мора бити потписана од стране овлашћеног лица и оверена печатом а поред понуђене цене мора садржати пун назив и адресу понуђача, доказ о регистрацији (фотокопију извода из АПР-а)

Пријаве се достављају у затвореним ковертама на адресу:

**Туристичка организација општине Житиште**, **Цара Душана 5, 23210 Житиште, са назнаком „ЈАВНИ ПОЗИВ-ПИЛЕ ФЕСТ 2021.“**

Отварање понуда ће обавити ЈАВНО пред Комисијом Туристичке организације општине Житиште, 27.07.2021. године у просторијама ТООЖ са почетком у 12.00 часова.

Комисија ће након отварања понуда, исте рангирати по висини понуђене цене за места исте намене и места ће добити 6 највиших понуда за места за продају пића.

Распоред места ће се одређивати пред Комисијом тако што ће понуђачима бити предочена скица са распоредом места, а право да први бира место имаће понуђач највише цене и тако редом до испуне свих места.

Уколико два или више понуђача понуде исту цену за место исте намене, предност ће имати понуђач који своју угоститељску делатност обавља на територији општине Житиште.

Закупци штандова немају право издавања простора у подзакуп без сагласности организатора.

Са сваким учесником који буде излицитирао место склопиће се уговор којим се регулишу међусобна права и обавезе. Закупцима ће пре потписивања уговора бити предочен асортиман пића који мора да се испоштује као и опрема која се добија на коришћење на излицитираном месту.

Уговор су дужни потписати у року од 2 дана од дана отварања понуда.

Учесник је дужан да излицитирани износ уплати приликом склапања уговора.

Учесник који не потпише уговор у року од 2 дана од отварања понуда, сматраће се да је одустао од исте и организатор задржава право да предметни простор понуди првом наредном понуђачу са најповољнијом понудом. Уколико остане нераспоређених места након отварања понуда, преостала места ће се распоредити директном погодбом.

Информације на бр. телефона 023/3822-250: 023/3822-272 ; 065/20 222 05

Туристичка организација општине Житиште